ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
"பிளாஸ்டிக் அறுவை சிகிச்சையின் தந்தை"யான சுஷ்ருதாவுக்கு தில்லி எய்ம்ஸ் மருத்துவமனையின் புதிய வளாகத்தை டாக்டர் ஹர்ஷ் வர்தன் அர்ப்பணித்தார்
தில்லி எய்ம்ஸ் மருத்துவமனையில் புதிதாக கட்டப்பட்டுள்ள தீக்காயங்கள் மற்றும் பிளாஸ்டிக் அறுவை சிகிச்சை வளாகத்தை, மத்திய சுகாதாரம் மற்றும் குடும்ப நலத் துறை அமைச்சர் டாக்டர் ஹர்ஷ் வர்தன், "பிளாஸ்டிக் அறுவை சிகிச்சையின் தந்தை"யான சுஷ்ருதாவுக்கு இன்று அர்ப்பணித்தார்.
தீக்காயங்கள் மற்றும் பிளாஸ்டிக் அறுவை சிகிச்சை வளாகத்தின் தேவை குறித்து பேசிய டாக்டர் ஹர்ஷ் வர்தன், "பணியாளர்களின் இழப்புக்கு மிகப்பெரிய காரணங்களில் ஒன்றாக இருப்பது தீக்காயங்கள் ஆகும். இந்தியா போன்ற வளர்ந்துவரும் பொருளாதாரத்திற்கு இது கவலை அளிக்கக் கூடிய விஷயமாகும். இந்தியாவில் வருடத்திற்கு சுமார் 70 லட்சம் தீக்காயங்கள் ஏற்படும் நிலையில், 1.4 லட்சம் பேர் இறக்கின்றனர். 2.4 லட்சம் பேருக்கு தீவிர காயங்கள் ஏற்படுகின்றன. அதிகமான மக்கள் தொகையின் காரணமாக, பெரும்பாலான தீப்புண் சிகிச்சை மையங்கள் இடமின்மையால் தவிக்கின்றன. எனவே ஒரு அதிநவீன தீப்புண் சிகிச்சை மையம் அவசியமாகிறது. அதிக எண்ணிக்கையிலான மக்களுக்கு உயர்தர சிகிச்சை அளிக்கக்கூடிய சுகாதார வசதிக்கான தேவை அதிகமாகவே உள்ளது. தீப்புண் மேலாண்மை மற்றும் ஆராய்ச்சியில் நவீன சிகிச்சை வழங்கும் நோக்கத்தோடு இந்தப் புதிய தீப்புண் மற்றும் பிளாஸ்டிக் அறுவை சிகிச்சை வளாகம் உருவாக்கப்பட்டுள்ளது," என்றார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1689680
சுகாதாரம் மற்றும் குடும்ப நலத்துறை அமைச்சகம்
18 வயதுக்கு மேற்பட்ட அனைவரும் மே 1-ம் தேதியில் இருந்து கொவிட்-19 தடுப்பு மருந்து பெறலாம்: அரசு அறிவிப்பு
2021 மே 1 முதல் பரவலாக்கப்பட்ட மற்றும் விரிவுபடுத்தப்பட்ட மூன்றாம் கட்ட கொவிட்-19 தடுப்புமருந்து திட்டத்தை இந்திய அரசு அறிவித்துள்ளது. இதன் படி, கொவிட்-19 தடுப்பு மருந்து பெறுவதற்கு 18 வயதுக்கு மேற்பட்ட அனைவரும் தகுதியுடையவர் ஆவர்.
பிரதமர் தலைமையில் இன்று நடைபெற்ற கூட்டத்தில் பல்வேறு முக்கிய முடிவுகள் எடுக்கப்பட்டன. குறுகிய காலத்தில் அதிக அளவிலான இந்தியர்கள் தடுப்பு மருந்து பெறுவதை உறுதிசெய்ய ஒரு வருடத்திற்கும் மேலாக அரசு கடுமையாக பணியாற்றி வருகிறது என்று பிரதமர் திரு நரேந்திர மோடி கூறியுள்ளார்.
உலகின் மாபெரும் தடுப்பு மருந்து வழங்கல் திட்டத்தின் மூன்றாம் கட்டத்தில் தடுப்பு மருந்துகளின் விலை நிர்ணயம், கொள்முதல், தகுதி மற்றும் வழங்குதல் ஆகியவை நெகிழ்தன்மை மிக்கதாக மாற்றப்பட்டுள்ளன.
உள்ளூர் தேவைகளுக்கு ஏற்ப செயலாற்றும் வசதி அனைத்து பங்குதாரர்களுக்கும் வழங்கப்பட்டுள்ளது.
உற்பத்தியை பெருக்குவதற்கும், புதிய தேசிய மற்றும் சர்வதேச நிறுவனங்களை ஈர்ப்பதற்கும் தடுப்பு மருந்து தயாரிப்பாளர்களுக்கு ஊக்கத்தொகை வழங்கப்படும்.
தங்களது விநியோகத்தில் 50 சதவீதம் வரை மாநில அரசுகளுக்கும், வெளி சந்தைக்கும், முன்னரே நிர்ணயிக்கப்பட்ட விலையில் வழங்க தடுப்பு மருந்து உற்பத்தியாளர்களுக்கு அதிகாரம் வழங்கப்பட்டுள்ளது.
50 சதவீத தடுப்பு மருந்துகளை இந்திய அரசுக்கு அவர்கள் வழங்க வேண்டும்.
தடுப்பு மருந்துகளை நேரடியாக உற்பத்தியாளர்களிடமிருந்து கொள்முதல் செய்யவும், 18 வயதுக்கு மேற்பட்டவர்களில் எந்த பிரிவினருக்கும் தடுப்பூசி வழங்கவும் மாநிலங்களுக்கு அதிகாரமளிக்கப்படுகிறது.
மத்திய அரசின் தடுப்பு மருந்து வழங்கும் நடவடிக்கை எப்போதும் போல் தொடர்ந்து நடைபெற்று, ஏற்கனவே குறிப்பிட்டவாறு சுகாதாரப் பணியாளர்கள், முன்களப் பணியாளர்கள் மற்றும் 45 வயதுக்கு மேற்பட்ட முன்னுரிமை பிரிவினருக்கு இலவச தடுப்பூசி வழங்கப்படும்.
மனித வள மேம்பாட்டு அமைச்சகம்
தேசிய கல்வி தின விழா: மத்திய அமைச்சர் திரு ரமேஷ் பொக்ரியால் தொடங்கி வைத்தார்
மத்திய கல்வி அமைச்சர் திரு ரமேஷ் பொக்ரியால் ‘நிஷாங்க், மும்பை இந்திய தொழில்நுட்பக் கழகம் ஏற்பாடு செய்திருந்த தேசிய கல்வி தின விழாவைக் காணொலி வாயிலாக இன்று தொடங்கி வைத்தார். இந்தியாவின் முதல் கல்வி அமைச்சரான திரு மவுலானா அபுல் கலாம் ஆசாத்தின் பிறந்த நாளான நவம்பர் 11ஆம் தேதி, நாடு முழுவதும் கல்வி தினமாகக் கொண்டாடப்படுகிறது. இந்திய விண்வெளி நிறுவனமான இஸ்ரோவின் முன்னாள் தலைவரும், புதிய கல்விக் கொள்கை வரைவுக் குழுவின் தலைவருமான டாக்டர் கே கஸ்தூரிரங்கன் சிறப்பு விருந்தினராக இந்த நிகழ்ச்சியில் கலந்து கொண்டார்.
நிகழ்ச்சியில் பேசிய அமைச்சர் திரு ரமேஷ் பொக்ரியால் ‘நிஷாங்க்’, “இந்தியாவில் தங்குங்கள், இந்தியாவில் படியுங்கள், கல்வியை உலகத்தரம் ஆக்குங்கள்” என்று உலக அளவில் கல்வித்துறையில் இந்தியாவை முன்னோடியாக உயர்த்த உறுதி பூண்டுள்ளோம். உயர் தரமான கல்வியை வழங்குவதற்கு உலகிலுள்ள முன்னணி பல்கலைக்கழகங்களின் ஒத்துழைப்பு, ஒருங்கிணைப்பு ஆகியவை அவசியம். இதனைக் கருத்தில் கொண்டு, உலகின் 100 முன்னணி பல்கலைக்கழகங்களை இந்தியாவில் வளாகங்களை அமைக்க தேசிய கல்வி கொள்கை 2020-இன் மூலம் அழைப்பு விடுக்கப்பட்டுள்ளது” என்று கூறினார்.
தேசிய கல்விக் கொள்கை 2020- ஐ செயல்படுத்துவதன் வாயிலாக நாட்டின் கல்வி முறை பெரும் மாற்றமடையும் என்றும் அவர் தெரிவித்தார். நாட்டு மக்கள் பயனடையும் வகையில் அறிவியல் மற்றும் தொழில்நுட்பத்தை மாணவர்கள் உபயோகிக்க வேண்டும் என்று கூறிய அவர், நாட்டின் வளர்ச்சித் திட்டங்களில் மாணவர்கள் பங்கு பெற வேண்டும் என்றும் கேட்டுக் கொண்டார்.
மும்பை இந்தியத் தொழில்நுட்பக் கழகத்தின் இயக்குநர் பேராசிரியர் சுபாஷ் சௌதுரி, 2019ஆம் ஆண்டின் சிறந்த ஆராய்ச்சிக்கான விருதுகளை வழங்கினார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும். :https://pib.gov.in/PressReleasePage.aspx?PRID=1671714
------
(Visitor Counter : 133
சிறப்பு சேவைகள் மற்றும் கட்டுரைகள்
வருமானவரிப் பிடித்தம் விழிப்புணர்வு காணொலிக் கருத்தரங்கம்
வருமானவரி ஆணையரகம்  சென்னை மற்றும் பெருநகர சென்னை மாநகராட்சி இணைந்து, பெருநகர சென்னை மாநகராட்சியில் பணியாற்றும் வருமான வரிப்பிடித்தம் செய்யும் அலுவலர்களின் நலன் கருதி, வரிப்பிடித்தம் தொடர்பான விழிப்புணர்வுக் கருத்தரங்கை காணொலி வாயிலாக நடத்தினர்.
இந்த கருத்தரங்கில் திரு ராஜா, நிதி ஆலோசகர், பெருநகர சென்னை மாநகராட்சி அவர்கள் தொடக்கவுரை வழங்கி சிறப்பித்தார்.
வருமான வரி அலுவலர்கள் ராஜாராமன் மற்றும் T V ஸ்ரீதர் ஆகியோர் வருமான வரிப்பிடித்தம் செய்வதன் அவசியம், மற்றும் அதன் தொடர்பான விதிகளின் சாராம்சத்தை எளிமையாக விளக்கினார்.
வருமானவரி வரிப்பிடித்தம் செய்யும் நபர்களின் தலையாயக் கடமைகளான, TAN ஐ விண்ணப்பித்தது பெறுதல், வருமான வரிச்சட்டத்தில் சொல்லப்பட்டுள்ள செலவுகளை செய்யும் பொழுது சரியான விகிதத்தில் வரிப்பிடித்தம் செய்தல், வரிப்பிடித்தம் செய்த தொகையை காலக்கெடுக்குள் மத்திய அரசின் கணக்கில் செலுத்துதல், TDS காலாண்டு படிவங்களை காலத்தே தாக்கல் செய்தல், வரிப்பிடித்தம் செய்யப்பட்டவர்களுக்கு சான்றிதழ் வழங்குதல் ஆகியவற்றின் முக்கியத்துவம் குறித்து எளிமையான வகையில் விளக்கம் கொடுக்கப்பட்டது. மேலும் இந்த நிகழ்வில் திவ்யா ரங்கமணி , வருமானவரி TDS காலாண்டு படிவங்களை எப்படி தாக்கல் செய்வது என்பதனை விரிவாக விளக்கினார்.
வருமானவரித் துறை சார்பாக தமிழிலும் ஆங்கிலத்திலும் வெளியிடப்பட்ட, வருமானவரிப் பிடித்தம் செய்யும் நபர்களுக்கான கையேடு மற்றும் துண்டு பிரசுரங்களின் SOFT COPY பகிரப்பட்டது. மேலும், வருமானவரித் துறையின் அதிகாரபூர்வ YOU TUBE CHANNEL ல், ETDS தொடர்பான பல்வேறு வகையான காணொலிகள், வருமானவரிப் பிடித்தம் செய்பவர்களின் நலன் கருதி பதிவேற்றம் செய்யப்பட்டுள்ளன என்ற தகவலும் தெரிவிக்கப்பட்டது.
இந்த விழிப்புணர்வு கருத்தரங்கில், பெருநகர சென்னை மாநகராட்சியைச் சார்ந்த 130க்கும் மேற்பட்ட வரிப்பிடித்தம் செய்யும் அலுவலர்கள் பங்கு பெற்று பயன் பெற்றனர்.
அறிவியல் மற்றும் தொழில்நுட்பத்துறை
கொவிட் சுரக்ஷா இயக்கத்தின் கீழ் கோவாக்ஸின் உற்பத்தித் திறனை மேம்படுத்த அரசு ஆதரவு
தற்சார்பு இந்தியா 3.0-ன் கீழ், உள்நாட்டிலேயே உற்பத்தி செய்யப்படும் கொவிட் தடுப்பு மருந்துகளின் தயாரிப்பை மேம்படுத்துவதற்காக கொவிட் சுரக்ஷா இயக்கம் அறிவிக்கப்பட்டது. இந்திய அரசின் உயிரி தொழில்நுட்பத் துறையின் மூலம் புதுதில்லியில் உள்ள உயிரித் தொழில்நுட்ப
தொழிலக ஆராய்ச்சி உதவி குழுவால் இது செயல்படுத்தப்படுகிறது.
இத்திட்டத்தின் கீழ் கோவாக்ஸின் தடுப்பு மருந்தை உள்நாட்டிலேயே உற்பத்தி செய்யும் திறனை மேம்படுத்துவதற்காக, இந்திய அரசின் உயிரித் தொழில்நுட்பத் துறை நிதி உதவி அளித்தது. இதன் மூலம் 2021 செப்டம்பரில் மாதத்திற்கு 10 கோடிக்கும் அதிகமான டோஸ்கள் உற்பத்தி செய்யப்படும் என்று எதிர்பார்க்கப்படுகிறது.
இந்த மேம்பாட்டு திட்டத்தின் ஒரு பகுதியாக, ஐதராபாத்தில் உள்ள பாரத் பயோடெக் லிமிடெட் நிறுவனத்தின் வசதிகள் மற்றும் இதர பொதுத்துறை உற்பத்தியாளர்களின் வசதிகள் ஆகியவை தேவையான உள்கட்டமைப்பு மற்றும் தொழில்நுட்பத்தை கொண்டு மேம்படுத்தப்பட்டு வருகின்றன. பாரத் பயோடெக் நிறுவனத்தின் பெங்களூரில் உள்ள புதிய மையத்திற்கு சுமார் ரூபாய் 65 கோடியை இந்திய அரசு வழங்கியுள்ளதன் மூலம், தடுப்பு மருந்து உற்பத்தித் திறனை அதிகரிக்கும் வகையில் அது உருவாக்கப்பட்டு வருகிறது.
இதைத் தவிர, கீழ்காணும் மூன்று பொதுத்துறை நிறுவனங்களுக்கும் தடுப்பு மருந்து உற்பத்தித் திறன் மேம்பாட்டுக்காக ஆதரவு வழங்கப் பட்டுள்ளது: ஹப்கைன் பயோ பார்மாசூட்டிகல் கார்ப்பரேஷன் லிமிடெட் - ரூபாய் 65 கோடி, இந்தியன் இம்யுனலாஜிக்கல்ஸ் லிமிடெட் - ரூபாய் 60 கோடி, மற்றும் பாரத் இம்யுனலாஜிக்கல்ஸ் அண்டு பயலஜிக்கல்ஸ் லிமிடெட் - ரூபாய் 30 கோடி.
கப்பல் போக்குவரத்து அமைச்சகம்
மாலுமிகள் சான்றிதழ்களை அங்கீகரிப்பது குறித்த இந்தியா-ஸ்வீடன் இடையிலான ஒப்பந்தத்திற்கு மத்திய அமைச்சரவை பின்னேற்பு ஒப்புதல்
பயிற்சி, சான்றளிப்பு மற்றும் கண்காணிப்புத் தரங்கள் பற்றிய 1978-ஆம் ஆண்டு, சர்வதேச ஒப்பந்தத்தின்படி, மாலுமிகள் சான்றிதழ்களை அங்கீகரிப்பது குறித்த இந்தியா-ஸ்வீடன் இடையிலான ஒப்பந்தத்திற்கு பிரதமர் திரு. நரேந்திர மோடி தலைமையிலான மத்திய அமைச்சரவை பின்னேற்பு ஒப்புதல் வழங்கியது.
இருநாட்டு அரசுகளும் வழங்கிய மாலுமிகளுக்கான மருத்துவத் தகுதி சான்றிதழ் மற்றும் கடல்பயணக் கல்வி மற்றும் பயிற்சி, திறன் சான்றிதழ்கள், ஆவண அத்தாட்சிகள் ஆகியவற்றை அங்கீகரிக்க இந்த ஒப்பந்தம் வகை செய்கிறது. மாலுமிகளின் பயிற்சிச் சான்றளிப்பு மற்றும் மேலாண்மை ஆகியவை பற்றிய இருநாடுகளுக்கு இடையிலான ஒத்துழைப்பு குறித்த பயிற்சி, சான்றளிப்பு மற்றும் கண்காணிப்பு தரங்களுக்கான 1978-ஆம் ஆண்டு, சர்வதேச ஒப்பந்தத்தின் 1/10-வது விதிமுறைகளின்படி, இத்தகைய அங்கீகாரம் அவசியமாகிறது.
இந்த ஒப்பந்தத்தால் இருநாடுகளும் பயனடையும். கப்பல்களைக் கொண்டுள்ள நாடு என்ற வகையில், ஸ்வீடனும், மாலுமிகளை வழங்கும் நாடு என்ற முறையில் இந்தியாவும் இந்த ஒப்பந்தத்தால் பயனடையும்.
சட்டம் மற்றும் நீதித்துறை அமைச்சகம்
தொலைதொடர்பு சட்ட சேவை புதிய மைல்கல்லை எட்டியுள்ளது: பொது சேவை மையங்கள் மூலம் 4 லட்சம் பயனாளிகள் ஆலோசனைகளைப் பெற்றுள்ளனர்
நான்கு லட்சம் பயனாளிகள் பொது சேவை மையங்களின் வழியே சட்ட ஆலோசனைகளைப் பெற்றுள்ளதன் மூலம், 2020 அக்டோபர் 30 அன்று தொலைதொடர்பு சட்ட சேவை புதிய மைல்கல்லை எட்டியது.
இந்தத் திட்டம் தொடங்கப்பட்டதில் இருந்து ஏப்ரல் 2020 வரை 1.95 லட்சம் ஆலோசனைகள் வழங்கப்பட்ட நிலையில், இந்த நிதி ஆண்டின் முதல் ஏழு மாதங்களில் 2.05 லட்சம் ஆலோசனைகள் வழங்கப்பட்டுள்ளன.
இந்திய அரசின் 'டிஜிட்டல் இந்தியா லட்சியத்தை' அடையும் நோக்கில், அனைவருக்கும் நீதிக்கான அணுகலை கிடைப்பதை உறுதி செய்யும் விதமாக வளர்ந்து வரும் மற்றும் உள்நாட்டில் உருவக்கப்பட்ட டிஜிட்டல் தளங்களை நீதித் துறை பயன்படுத்தி வருகிறது.
இந்த நோக்கத்தை அடையும் விதமாக 2017-ஆம் ஆண்டு தொலைதூர சட்ட ஆலோசனை சேவை தொடங்கப்பட்டது. வழக்காடுதலுக்கு முந்தைய கட்டத்தில் இருக்கும் வழக்குகளுக்கு தீர்வு காண்பதற்காக இது தொடங்கப்பட்டது.
காணொலி காட்சி, தொலைபேசி/உடனடி அழைப்பு ஆகிய வசதிகளின் வாயிலாக கிராம பஞ்சாயத்துகளில் இருக்கும் பொது சேவை மையங்களின் பரந்து விரிந்த வலைப்பின்னலின் மூலம் இந்த வசதியை பெறலாம்.
இதன் மூலம், எளிய மக்கள், பின்தங்கியோர், பாதிக்கப்படக்கூடிய நபர்கள் மற்றும் இது வரை இத்தகைய சேவைகள் கிடைக்கப்பெறாத மக்கள் உள்ளிட்டோர் பயன்பெறலாம்.
மேலும் விவரங்களுக்கு இந்த ஆங்கில செய்திக் குறிப்பை காணவும்;
https://pib.gov.in/PressReleasePage.aspx?PRID=1669756
பெண்கள் மற்றும் குழந்தை நலன் அமைச்சகம்
குழந்தைகளுக்கான பிரதமரின் நலநிதிக்கு விண்ணப்பிப்பதற்கான இணையதளம்: பெண்கள் மற்றும் குழந்தைகள் மேம்பாட்டு அமைச்சகம் தொடக்கம்
குழந்தைகளுக்கான பிரதமரின் நலநிதிக்கு விண்ணப்பிப்பதற்கான இணையதளத்தை, பெண்கள் மற்றும் குழந்தைகள் மேம்பாட்டு அமைச்சகம் தொடங்கியுள்ளது.
கொரோனா தொற்று காரணமாக பெற்றோர்கள், பாதுகாவலர்கள், தத்தெடுத்த பெற்றோரை இழந்த குழந்தைகளுக்கு பிரதமரின் நலநிதி திட்டத்தை, பிரதமர் திரு நரேந்திர மோடி அறிவித்தார்.
இத்திட்டம், கொவிட் தொற்றால் பெற்றோர்களை இழந்த குழந்தைகளுக்கு விரிவான கவனிப்பு மற்றும் பாதுகாப்பை உறுதி செய்வதை நோக்கமாக கொண்டுள்ளது. இது சுகாதார காப்பீடு, கல்வி ஆகியவற்றின் மூலமும், 23 வயது அடைந்ததும் ரூ.10 லட்சம் நிதியுதவியுடன் கூடிய நலனையும் அந்த குழந்தைகளுக்கு வழங்குகிறது.
இதற்கான விண்ணப்பத்தை தாக்கல் செய்ய பெண்கள் மற்றும் குழந்தைகள் மேம்பாட்டு அமைச்சகம் pmcaresforchildren.in என்ற இணையதளத்தை தொடங்கியுள்ளது.
இதன் மூலம் குழந்தைகளுக்கான பிரதமரின் நலநிதி திட்டத்தின் கீழ், தகுதியான குழந்தைகளை அடையாளம் கண்டு, பயன்களை வழங்க முடியும். குழந்தைகளுக்கான பதிவு மற்றும் பயனாளிகளை அடையாளம் காணும் முறை செயல்பாட்டுக்கு வந்துள்ளது. இந்த இணையதளம் தேவையான அண்மைத் தகவல்களை தொடர்ந்து வழங்கும்.
இது போன்ற குழந்தைகளை பதிவு செய்வதற்கான நடவடிக்கைகளை எடுக்கும்படி மாநிலங்களின் செயலாளர்கள், யூனியன் பிரதேச நிர்வாகிகளை பெண்கள் மற்றும் குழந்தைகள் மேம்பாட்டு அமைச்சகம் கேட்டுக் கொண்டுள்ளது. இந்த நடவடிக்கைகள் இணைப்பில் கொடுக்கப்பட்டுள்ளன. இந்த பணிகள் அடுத்த 15 நாட்களுக்குள் முடிக்கப்பட வேண்டும். இதற்காக பிரத்தியேக உதவி மையம் ஏற்படுத்தப்பட்டுள்ளது. அந்த மையத்தை 011-23388074 என்ற தொலைபேசி எண்ணிலும் அல்லது pmcares-children.wcd[at]nic[dot]in என்ற மின்னஞ்சல் முகவரியிலும் தொடர்பு கொள்ளலாம். இந்த இணையத்தில் குழந்தைகளின் பதிவு முன்னேற்றத்தை கண்காணிக்கும்படி மாநிலங்களின் தலைமை செயலாளர்கள் மற்றும் யூனியன் பிரதேசங்களின் நிர்வாகிகளை பெண்கள் மற்றும் குழந்தைகள் மேம்பாட்டு அமைச்சகம் கேட்டுக் கொண்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:https://pib.gov.in/PressReleasePage.aspx?PRID=1738851
----
(Visitor Counter : 265
பிரதமர் அலுவலகம்
புதிய இந்தியாவின் சக்தியால் ஆட்சி அமைப்பு முறையை நிரப்புங்கள்; இளைய ஐ.ஏ.எஸ் அதிகாரிகளிடம் பிரதமர்
மாற்றத்திற்கு எதிரான மனநிலையை புறக்கணித்து புதிய இந்தியா என்ற சக்தியால் இந்தியாவின் ஆட்சி அமைப்பு முறையை நிரப்புங்கள் என்று இளைய ஐ.ஏ.எஸ் அதிகாரிகளை, பிரதமர் திரு. நரேந்திர மோடி கேட்டுக்கொண்டார்.
புது தில்லியில் நடைபெற்ற உதவி செயலர்களின்  துவக்க விழாவில் பிரதமர் திரு. நரேந்திர மோடி, இந்தியா தான் அடைந்திருக்க வேண்டிய வளர்ச்சியை இன்னும் அடையவில்லை என்றார். இந்தியாவிற்கு பிறகு சுதந்திரம் அடைந்த நாடுகள், இந்தியாவைவிட மிகப்பெரிய அளவில் வளத்தட்டுப்பாட்டை சந்தித்த நாடுகள் வளர்ச்சியின் புதிய உயரங்களை அடைந்துள்ளன. மாற்றத்தை கொண்டுவர துணிச்சல் தேவை. பிளவுபட்டுள்ள நிர்வாக ஏற்பாடு அலுவலர்களின் மொத்த பொறுப்புகளை உகந்த அளவிற்கு செயல்பட விடுவதில்லை. அமைப்பை மாற்றி அமைக்க ஆற்றல் மிகுந்த கரங்கள் தேவை என்று பிரதமர் கூறினார்.
மூன்றாவது ஆண்டாக நடைபெறும், உதவி செயலர்களுக்கான மூன்று மாத நிகழ்ச்சி பெரிய தாக்கத்தை உருவாக்கும் என்று நம்பிக்கை தெரிவித்தார். அலுவலர்கள் அடுத்த மூன்று மாதம், மத்திய அரசின் மூத்த அலுவலர்களுடன் உரையாற்ற வேண்டும். இதனால், அமைப்பிற்கு தேவையான சக்தியும் புதிய எண்ணங்களும் கிடைக்கும். செயலர் அளவில் உள்ள அலுவலர்களின் அனுபவமும் இவர்களுக்கு கிடைக்கும் என்று பிரதமர் கூறினார்.
மத்திய பணியாளர் தேர்வாணையத்தின் முடிவுகள் வரும் வரை தங்களின் வாழ்க்கை எப்படி இருந்தது, சந்தித்த சவால்கள் என்பதை இளைய அதிகாரிகள் நினைத்துப் பார்க்க வேண்டும் என்று பிரதமர் கேட்டுக் கொண்டார். அவர்கள், இந்த வாய்ப்பை பயன்படுத்தி ஆட்சி அமைப்பிலும் பொது மக்களின் வாழ்கையிலும் நல்ல மாற்றங்களை கொண்டு வர வேண்டும் என்று பிரதமர் வலியுறுத்தினார்.
மத்திய வடகிழக்கு மண்டல மேம்பாடு , பிரதமர் அலுவலகம், பணியாளர், பொதுமக்கள் குறைதீர்ப்பு மற்றும் ஓய்வூதியம், அணுசக்தி துறை, விண்வெளித் துறை இணை அமைச்சர் டாக்டர் ஜிதேந்திர சிங் மற்றும் மூத்த அதிகாரிகளும் இந்நிகழ்ச்சியில் பங்கேற்றனர்.
எரிசக்தி அமைச்சகம்
மின்சக்தித் துறையில் இருநாடுகளுக்கும் இடையே ஒத்துழைப்பை மேம்படுத்த இந்தியாவும், டென்மார்க்கும் புரிந்துணர்வு ஒப்பந்தத்தில் கையெழுத்திட்டன
மின்சக்தித்துறையில், சமநிலை, மறுபரிசீலனை, இருதரப்புக்கும் பலன் ஆகியவற்றின் அடிப்படையில், வலுவான, ஆழமான மற்றும் நீண்டகால ஒத்துழைப்பை மேம்படுத்துவதற்காக, இந்திய – டென்மார்க் எரிசக்தி ஒத்துழைப்புக்கான, புரிந்துணர்வு ஒப்பந்தத்தில், இந்தியாவும், டென்மார்க்கும் ஜூன் 5-ம் தேதி கையெழுத்திட்டுள்ளன.
இந்தியத் தரப்பில் மின்சக்தித் துறையின் செயலர் திரு சஞ்சீவ் நந்தன் சகாயும், டேனிஷ் தரப்பில் இந்தியாவுக்கான டென்மார்க் தூதர் திரு. ஃப்ரெட்டி ஸ்வேனும் இந்த ஒப்பந்தத்தில் கையெழுத்திட்டுள்ளனர்.
நீண்டகால எரிசக்தி திட்டமிடல், தொலைநோக்கு, மின்சக்தி விநியோகத்தில் தளர்வு உள்ளிட்ட மின்சக்தித் துறை தொடர்பான பல்வேறு அம்சங்களில் இருதரப்பும் இணைந்து செயல்பட இந்த ஒப்பந்தம் வழிவகுக்கும். இதற்காக இந்த ஒப்பந்தத்தின் கீழ் கூட்டு செயற்குழு ஒன்றும் அமைக்கப்பட உள்ளது.
------
(Visitor Counter : 212
சுகாதாரம் மற்றும் குடும்ப நலத்துறை அமைச்சகம்
சுகாதார அமைச்சகத்தின் இ-சஞ்சீவனி 1.4 கோடி மருத்துவ பரிந்துரைகளை நிறைவு செய்துள்ளது, முதல் 3 இடங்களில் தமிழகம்
மத்திய சுகாதாரம் மற்றும் குடும்ப நல அமைச்சகத்தின் தேசிய தொலைதூர மருத்துவ சேவையான இ-சீஞ்சீவனி, நாடு முழுவதும் 1.4 கோடிக்கும் மேற்பட்ட மருத்துவ பரிந்துரைகளை வழங்கியுள்ளது.
இதில் இரு வகையான பரிந்துரைகள் உள்ளன. இ-சஞ்சீவனி ஏபி-எச்டபிள்யூசி ஆலோசனையில் மருத்துவர்கள், மருத்துவ நிபுணர்களிடம் ஆலோசிக்கின்றனர். இ-சஞ்சீவனி ஓபிடி பிரிவில் புறநோயாளிகள் மருத்துவரிடம், மருத்துவ ஆலோசனையைப் பெறுகின்றனர்.
கொரோனா தொற்றின் போது பாதுகாப்பான மருத்துவ ஆலோசனைளை வழங்குவதற்காக இந்த சேவை தொடங்கப்பட்டது. இ-சஞ்சீவனி தளத்தில் பல்லாயிரக்கணக்கான மருத்துவர்கள் தொலைதூர மருத்துவ சேவையை இதன் மூலம் அளிக்கின்றனர்.
இந்த தொலைதூர மருத்துவ ஆலோசனைகளை பெறுவதில் தமிழகம் உட்பட 10 மாநிலங்கள் முன்னணியில் உள்ளன. ஆந்திரப் பிரதேசம் 47,28,131 ஆலோசனைகளை பெற்று முதல் இடத்தில் உள்ளது. கர்நாடகா 25,73,609 ஆலோசனைகளை பெற்று இரண்டாவது இடத்தில் உள்ளது. தமிழகம் 16,30,795 மருத்துவ ஆலோசனைகளை பெற்று மூன்றாவது இடத்தில் உள்ளது.
மற்ற மாநிலங்களின் நிலவரங்களுக்கும் மேலும் தகவல்களுக்கும் கீழ்கண்ட இணைப்பை பார்க்கவும் https://pib.gov.in/PressReleasePage.aspx?PRID=1764724
-----
(Visitor Counter : 188
சுகாதாரம் மற்றும் குடும்ப நலத்துறை அமைச்சகம்
எஃப்எஸ்எஸ்ஏஐ ஒருங்கிணைத்த உலக உணவு தினம் நிகழ்ச்சியை மத்திய அமைச்சர் திரு.ஹர்ஷ் வர்த்தன் தலைமையேற்று நடத்தினார்.
உலக உணவு தினத்தைக் கொண்டாடும் ஒரு நிகழ்வை மத்திய சுகாதாரம் மற்றும் குடும்பநலத்துறை அமைச்சர் இன்று தலைமையேற்று நடத்தினார். இந்த நிகழ்வை எஃப்எஸ்எஸ்ஏஐ ஒருங்கிணைத்தது. இந்த ஆண்டு வளர், ஊட்டமளி, நிலைநிறுத்து, ஒன்றிணைவோம் என்ற கருத்தில் நிகழ்வு ஒருங்கிணைக்கப்பட்டது. மத்திய சுகாதாரம் மற்றும் குடும்பநலத்துறை இணை அமைச்சர் திரு.அஷ்வினி குமார் சவ்பே காணொலி காட்சி மூலம் இந்த நிகழ்வில் பங்கேற்றார்.
பெருந்தொற்று காரணமாக உலகமே எதிர்பாராத சவால்களை சந்தித்திருக்கும் சூழல் காரணமாக உணவு, நுண்ணூட்டசத்து, ஆரோக்கியம், நோய் எதிர்ப்பு சக்தி, நிலைத்தன்மை ஆகியவற்றில் புதுப்பிக்கப்பட்ட கவனம் செலுத்தப்பட வேண்டும் என்று திரு.ஹர்ஷ் வர்த்தன் கூறினார். மேலும் அவர் கூறுகையில், எஃப்எஸ்எஸ்ஏஐ-யின் சரியானதை உண்ணும் இந்தியா இயக்கமானது, பாதுகாப்பான மற்றும் ஆரோக்கியமான உணவு என்பதை ஒவ்வொருவரும் சூழல் ரீதியாக நிலையான வழியில் முன்னெடுக்க வேண்டும் என்ற இலக்கை நிர்ணயித்துள்ளது என்று குறிப்பிட்டார். இது அனைத்து குடிமக்களுக்கும் முழுமையான பாதுகாப்பான உணவு வழங்குவதை கட்டாயம் ஆக்குவதன் ஒரு பகுதியாகும். இது நமது அனைத்து குடிமக்களின் ஆரோக்கியத்தை மற்றும் சுகாதாரத்தை மேம்படுத்துகிறது மற்றும் உணவு பாதுகாப்பு சூழல்முறைகளை மேம்படுத்துகிறது என்றும் அவர் கூறினார்.
உணவு விநியோக சங்கிலியில் இருந்து கெட்ட கொழுப்புகளை நீக்குவதே இந்த ஆண்டின் முக்கியமான நோக்கமாகும். ஓரளவு ஹைட்ரஜனேற்றப்பட்ட காய்கறி எண்ணைய்களில் உணவு நச்சு இருக்கிறது, பாக்கெட்டில் அடைக்கப்பட்ட மற்றும் வறுக்கப்பட்ட உணவுகளில் இருக்கும் கெட்டகொழுப்புகள் இந்தியாவில் தொடர்பற்று பரவும் நோய்களை அதிகரிப்பதற்கு முக்கிய காரணிகளாகும். ஹர்ஷ் வர்த்தன் கூறுகையில், “இதயநோய்களுக்கான மாறக்கூடிய அபாய காரணியாக கெட்ட கொழுப்புகள் இருக்கின்றன. இதயநோய்களுக்கான அபாய காரணிகளை நீக்குவது குறிப்பாக கோவிட் 19 தொற்று காலத்தில் அவசியமானதாகும். இப்போதைய காலகட்டத்தில் இதயநோய்களை உடையவர்கள் கடுமையான நிலைகளை அடையக் கூடும். இறப்பு மீதும் தாக்கத்தை ஏற்படுத்தும்” என்று கூறினார். உலக சுகாதார நிறுவனத்தின் இலக்குக்கு ஒரு ஆண்டுக்கு முன்பு 2022-ம் ஆண்டுக்குள் கெட்ட கொழுப்பு இல்லாத இந்தியாவை உருவாக்கும் அரசின் முயற்சிக்கு ஒவ்வொருவரும் முன் வரவேண்டும் என்று நினைவுபடுத்தினார். 75வது சுதந்திர தினத்தின்போது புதிய இந்தியா என்ற பிரதமர் திரு.நரேந்திரமோடி அவர்களின் கண்ணோட்டத்துக்கு ஏற்ப செயல்பட வேண்டும் என்றும்அவர் வலியுறுத்தினார்.
மேலும் விவரங்களுக்கு இந்த ஆங்கில செய்தியை பார்க்கவும்;
https://pib.gov.in/PressReleasePage.aspx?PRID=1665119
குடியரசுத் தலைவர் செயலகம்
புத்த பூர்ணிமாவையொட்டி குடியரசுத் தலைவர் வாழ்த்து
புத்த பூர்ணிமாவையொட்டி, குடியரசுத் தலைவர் ராம்நாத் கோவிந்த் வெளியிட்டுள்ள வாழ்த்துச் செய்தியில் கூறியிருப்பதாவது:-
“புத்த பூர்ணிமாவின் மங்களகரமான தருணத்தில், உலகெங்கிலும் உள்ள அனைத்து சக குடிமக்களுக்கும் புத்தரைப் பின்பற்றுபவர்களுக்கும் எனது அன்பான வாழ்த்துகளைத் தெரிவித்துக் கொள்கிறேன்.
மகாத்மா புத்தர், அகிம்சை, அன்பு, கருணை ஆகியவற்றை மக்களுக்குப் போதித்தார். கொந்தளிப்பு நிறைந்த உலகில், அவரது போதனைகள் முன்பை விட இன்று மிகவும் பொருத்தமானவையாக உள்ளன. மகாத்மா புத்தரின் போதனைகள் முழு மனித இனத்தையும் தார்மீக விழுமியங்களையும் அடிப்படையாகக் கொண்ட வாழ்க்கையை நோக்கி உழைக்கத் தூண்டுகிறது. கருணை மற்றும் சகிப்புத்தன்மையின் பாதையில் செல்ல மக்களை அவர் வழிநடத்தினார்.
மகாத்மா புத்தர் காட்டிய "அஷ்டாங்கி மார்க்கத்தை" பின்பற்றி, நல்லொழுக்கமுள்ள வாழ்க்கையை நடத்தி, அமைதியான, இணக்கமான மற்றும் வளர்ந்த நாட்டைக் கட்டியெழுப்புவதில் பங்களிப்போம் என்று உறுதி கொள்வோம் ‘’.
அறிவியல் மற்றும் தொழில்நுட்பத்துறை
பூண்டு எண்ணெயைப் பயன்படுத்தி கோவிட் தொற்றுக்கு மருந்து கண்டுபிடிக்க விஞ்ஞானிகள் ஆய்வு
உலகம் முழுவதையும் தற்போது ஆட்டிப்படைத்து வரும் கொடிய உயிர்க்கொல்லியான கோவிட்-19 தொற்றைக் கண்டறிந்து, தடுப்பது, குணப்படுத்துதல் ஆகியவற்றுக்கு பயன்படும் வகையிலான சிகிச்சை முறைகளை உருவாக்குவதை நோக்கமாகக் கொண்டு, மொஹாலியில் உள்ள டிபிடி - சிஐஏபி மையம் பல்வேறு ஆராய்ச்சிகளை மேற்கொள்ளத் திட்டமிட்டுள்ளது.
வேதியியல், வேதி பொறியியல், உயிரி தொழில்நுட்பம், மூலக்கூறு உயிரியல், ஊட்டச்சத்து, நானோ தொழில்நுட்பம் உள்ளிட்ட பல்வேறு துறைகளில் விரிவான ஆராய்ச்சி பின்புலம் கொண்ட தனது விஞ்ஞானிகளின் நிபுணத்துவத்தைப் பயன்படுத்தும் வகையில், இந்தத் திட்டம் வகுக்கப்பட்டுள்ளது.
இதன்படி, மருந்து கண்டுபிடிப்பு தளத்தின் கீழ், பழங்களின் தோல் மற்றும் விதைகளில் இருந்து மதிப்பு மிக்க மருத்துவக் கூறுகளைப் பிரித்தெடுக்கும் சிகிச்சைக்கான வாய்ப்புகளைக் கண்டறியவும், இயற்கையான பூண்டு எண்ணெயைப் பயன்படுத்தி, சார்ஸ் கோவ் 2 தொற்று பரவுவதைத் தடுக்கும் ஏசிஇ 2 என்னும் புரதத் தடுப்பை உருவாக்கவும், இந்த ஆராய்ச்சி உதவும்.
------------------------
(Visitor Counter : 159
ஜவுளித்துறை அமைச்சகம்
தேவைகளை பூர்த்தி செய்யும் வகையில் போதிய அளவு பருத்தியை இருப்பு வைத்திருக்க வேண்டும் - ஜவுளித்துறையினருக்கு மத்திய அமைச்சர் பியூஷ் கோயல் வலியுறுத்தல்
தேவைகளை பூர்த்தி செய்யும் வகையில் போதிய அளவு பருத்தியை இருப்பு வைத்திருக்க வேண்டும் என ஜவுளித்துறையினருக்கு மத்திய ஜவுளி, உணவு மற்றும் பொதுவிநியோகம், வர்த்தகம் மற்றும் தொழிற்துறை அமைச்சர் திரு.பியூஷ் கோயல் வலியுறுத்தியுள்ளார். மேலும் பருத்தி துறையை சேர்ந்த அனைவரும் ஒன்றிணைந்து, பருத்திப் பொருட்களின் மதிப்பைக் கூட்டுவதற்கான உத்திகள் குறித்து விவாதிக்க வேண்டும் என்றும் அவர் அறிவுறுத்தியுள்ளார்.
ஜவுளி அமைச்சகத்தின்கீழ் உள்ள 11 ஜவுளி ஏற்றுமதி மேம்பாட்டு அமைப்பின் பிரதிநிதிகள் பங்கேற்ற மெய்நிகர் கூட்டம் நடைபெற்றது. இதில் பருத்தி ஜவுளி ஏற்றுமதி மேம்பாட்டு அமைப்பின் தலைவர் சுனில் பட்வாரி, தரைவிரிப்பு மேம்பாட்டு அமைப்பின் தலைவர் உமர் ஹமீத், கைவினைப் பொருட்கள் ஏற்றுமதி மேம்பாட்டு அமைப்பின் நிர்வாக இயக்குநர் எஸ்.ஆர்.கே.வர்மா உள்ளிட்டோர் கலந்து கொண்டனர். மேலும். ஜவுளித்துறை தொழிற்சங்கங்களின் உறுப்பினர்கள், இந்திய ஜவுளித் தொழில் கூட்டமைப்பு, திருப்பூர் ஏற்றுமதியாளர்கள் சங்கம் மற்றும் தென்னிந்திய மில்ஸ் சங்கம் உள்ளிட்டவை இந்த கூட்டத்தில் பங்கேற்றன.
இதில் கலந்து கொண்டு பேசிய அமைச்சர் பியூஷ் கோயல், கடந்த ஆண்டு ஜவுளி ஏற்றுமதி சுமார் 42 அமெரிக்க டாலர்களாக இருந்தது என்றும், அடுத்த 5-6 ஆண்டுகளில் 100 அமெரிக்க டாலர்களை எட்ட இலக்கு நிர்ணயிக்கப்பட்டுள்ளது என்றும் கூறினார். இந்த இலக்கை எட்டினால், இந்திய ஜவுளித்துறையின் உள்நாட்டு மற்றும் சர்வதேச அளவிலான பொருளாதார மதிப்பு 250 அமெரிக்க டாலர்களாக இருக்கும் என்றும் அவர் குறிப்பிட்டார்.
ஜவுளி இயக்கத்தின்கீழுள்ள நிதியை புதிய திட்டங்களுக்கு பயன்படுத்த வேண்டும். இந்திய ஜவுளித்துறையின் திறன்கள் ஜி-20 மாநாட்டில் வெளிப்படுத்தப்படும் என்றும் அமைச்சர் கூறினார். நிதியமைச்சர் அண்மையில் அறிவித்த ஷாப்பிங் திருவிழாக்களில் ஜவுளித் துறையினரும் பங்கேற்கலாம் என்றும் அமைச்சர் குறிப்பிட்டார்.
பிரதமர் அலுவலகம்
பண்டித ஜவஹர்லால் நேருவின் நினைவு தினத்தை முன்னிட்டு பிரதமர் அஞ்சலி செலுத்தியுள்ளார்
முன்னாள் பிரதமர் பண்டித ஜவஹர்லால் நேருவின் நினைவு தினத்தை முன்னிட்டு பிரதமர் திரு நரேந்திர மோடி அவருக்கு அஞ்சலி செலுத்தியுள்ளார்.
ட்விட்டர் பதிவில் திரு மோடி தெரிவித்திருப்பதாவது:
“நமது முன்னாள் பிரதமர் பண்டித ஜவஹர்லால் நேருவின் நினைவு தினத்தை முன்னிட்டு அவரை வணங்குகிறேன்.”